Publication: Magyar Közlöny
Issue: MK-2007-54 (Year: 2007, Number: 54)
Era: 2004-2010
Section: 
Paragraph Index: 661

(2) E célból az exportőr vagy meghatalmazott képviselője kitölti mind az EUR.1 szállítási bizonyítványt, mind a kérelem űrlapot, melyeknek mintáit a III. melléklet tartalmazza. Ezeket az űrlapokat azoknak a nyelveknek az egyikén kell kitölteni, amelyeken ez a megállapodás készült, az exportáló ország hazai jogának rendelkezéseivel összhangban. Kézírás esetén az űrlapokat tintával és nyomtatott nagybetűkkel kell kitölteni. A termék leírását az e célra fenntartott rovatban, üres sorok kihagyása nélkül kell megadni. Amennyiben a szöveg nem tölti ki teljesen a rovatot, a leírás utolsó sora után vízszintes vonalat kell húzni, az üres helyet pedig keresztben át kell húzni.

Source: https://magyarkozlony.hu/hivatalos-lapok/5f2a0cd161bd35695edd8328e4e86aaae19885b6/dokumentumok/67a14eeb576c5d76195a97127917ae00aaca6117/letoltes